சிகிச்சை அளிப்பதற்கான முடிவு

பொதுவாக அறிகுறிகள் அல்லாத முடியணு இரத்தப் புற்றுநோய் உடைய நோயாளிகள் உடனடி சிகிச்சை அளிக்கப் பெறுவதில்லை. ஒரு நோயாளி குறைந்த எண்ணிக்கையிலான ரத்த அணுக்கள் கொண்டிருப்பது (உதாரணமாக, 1.0 கே/µ எல்லுக்கும் குறைந்த அளவிலான தொற்றுடன் போராடும் ந்யூட்ரோஃபில்களின் எண்ணிக்கை) , அடிக்கடி வரும் தொற்றுக்கள், காரணம் தெரியாத சிராய்ப்புக்கள், அனிமியா அல்லது சோர்வு, அதாவது நோயாளியின் தினசரி வாழ்க்கையைப் பாதிக்கும் அளவு குறிப்பிடும்படியாக இருக்கும் குறிகள் மற்றும் அறிகுறிகளைக் காட்டும்பொழுதுதான் சிகிச்சை அவசியம் என்று கருதப்படுகிறது.

சிகிச்சைக்கான ஒரு உதாரண அணுகல்

சிகிச்சை தேவைப்படும் நோயாளிகள் வழக்கமாக ஒரு வார காலத்திற்கு தினமும் க்ளாட்ரிபைன் உட்செலுத்தப்படுவதற்கோ அல்லது தோலுக்கு அடியில் ஒரு ஊசி மூலம் செலுத்தப்படுவதற்கோ உட்படுகிறார்கள். அல்லது ஆறு மாதங்களுக்கு, ஒவ்வொரு நான்கு வார கால இடைவெளியிலும் பெண்டோஸ்டாடின் ரத்த நாளம் வழியாகச் செலுத்தப்படுகிறார்கள். பெரும்பான்மையானவர்களில், ஒரு முறை இந்த சிகிச்சை அளிப்பதே நீண்ட காலத்திற்கு நோயைக் குறைத்து விடுகிறது.

மற்ற மருத்துவங்கள் ரிடுக்சிமாப் உட்செலுத்துதல் அல்லது தானே இண்டர்ஃபெரான்-ஆல்ஃபா ஊசியிட்டுக் கொள்வது ஆகியற்றை உள்ளடக்கும். குறைந்த அளவு நோயாளிகளில், ஸ்ப்ளீனெக்டோமி எனப்படும் மண்ணீரலை அகற்றும் சிகிச்சை பலனளிக்கலாம். மற்ற நிவாரண முறைமைகள் முதலில் கூறப்பட்ட சிகிச்சையைப் போல அவ்வளவு பொதுவானவை அல்ல, காரணம் அவை வெற்றி பெறும் வீதம், க்ளாட்ரிபைன் அல்லது பெண்டோஸ்டாடினை விடக் குறைவாகவே உள்ளது.

டி-செல் நிணநீர்ம ஏதுவான இரத்தப் புற்றுநோய் (டி-பிஎல்எல்)
முடியணு இரத்தப் புற்றுநோய் (ஹெச்சிஎல்)
தீவிர நிணநீர்மை இரத்தப் புற்றுநோய்(ஏஎல்எல்)
நோயியல்